Protecció Civil ha llançat aquesta tarda una alerta per valors elevats d'ozó a la ciutat de Tarragona, per la qual cosa demana evitar esforços físics perllongats a l'aire lliure. Protecció Civil ha recomanat també, després de llançar l'avís, que els nadons, nens, persones grans i els afectats per malalties cròniques no passin llargues estones a l'exterior. Els alts nivells d'ozó en l'atmosfera, conegut com a ozó troposfèric, es consideren contaminants i es registren quan l'ozó, activat per la llum solar, fa reaccions fotoquímiques amb altres elements primaris també contaminants.
Valors elevats a #Tarragona
▶ No feu esforços físics prolongats a l'aire lliure.
▶ Eviteu que nadons, nens, gent gran i persones afectades per malalties cròniques passin llargues estones a l'exterior
— Protecció civil (@emergenciescat) June 13, 2021